
Közösségi médiahasználat a buddhista nyolcrétű nemes ösvény szellemiségében

A téma aktualitását az bizonyítja legjobban, hogy a XXI. századot a digitális világként szokták jellemezni. A digitalizáció olyan mértékben erősödött a különböző lezárások, karanténok és korlátozások által, amelyre korában nem volt példa. Talán nem túlzás azt állítani, hogy a nyugati világ minden egyénét érintette ez a változás. A digitalizáció robbanásszerű fejlődésével azonban nem mindenki tudott lépést tartani, akár anyagilag, akár mentálisan, akár fizikailag. 
A nyugati világ kihívásaival globálisan eddig sem volt könnyű megbirkózni, a megváltozott helyzet tetézte a problémákat. A közösségi média térhódítása eddig is gyorsan növekedett, viszont a pandémia kezdete óta már szinte megkerülhetetlenné vált, hiszen az emberek többsége a személyes kontaktus korlátozásai miatt ezen keresztül, egyszerűbben és költséghatékonyabban tarthatta a kapcsolatot barátaival, családtagjaival. Az online jelenlét ezáltal egyre inkább felértékelődött, és ebből adódott, hogy a közösségi média kommunikációs szolgáltatásaival immár olyanokat is megszólíthatott, akik korábban nem voltak elérhető célcsoport számára.
Buddhista szempontból pedig különösen érdekes, hogy vajon a Buddha, akiknek idejében ismeretlen volt a fent említett platform, mutatott-e olyan irányt, amely segítséget nyújt az egyén számára, hogy az képes legyen eligazodni a közösségi média útvetőiben. Ennek a vizsgálatához egészen az alaptanításokig nyúlok vissza, azon belül is a négy nemes igazság negyedik tagjáig, a nemes nyolcrétű ösvényig. Ezen az ösvényen végig haladva vizsgálom a közösségi média használatot.



